РЕЧЕНИЧНИ ЧЛАНОВИ

Подсећање

 РЕЧЕНИЧНИ ЧЛАНОВИ

 главни зависни

Главни реченични чланови су:

1. Предикат може бити: а) глаголски и б) именски. На пример:

а) Марта трчи. Пас лаје;

б) Марта је атлетичарка. Пас је послушан.

2. Субјекат граматички (у номинативу): Марта трчи. Пас лаје.

Зависни реченични чланови:

1. Објекат:

 а) прави (у акузативу без предлога): Читам књигу.

 б) неправи (у генитиву, дативу, акузативу са предлозима, инстрименталу и локативу): Мислим на тебе; Сара је одустала од рођендана. Пилот управља авионом.

 2. Прилошке одредбе (за време, место, начин, узрок, количину): Ана учи уторком. Ана учи код куће. Ана све научи брзо. Ана учи из досаде. Ана много учи.

Апозиција је додатак именици. Она на други начин (другим речима) објашњава оно што именица означава.Одвајамо је запетама у писању: Новак Ђоковић, најбољи српски тенисер, побеђује на свим турнирима. (Да смо рекли само: најбољи српски тенисер свакако бисмо помислили на Новака Ђоковића, чак и да није написано у реченици. Управо је то додатно објашњење).

Задаци:

1. Прецизно одреди коју службу у реченицама врше подвучене речи:

а) Једна цветна дршка носи више цветова.

б) Капетан и ја смо ишли један поред другога.

в) Заклетву су положили војници.

г) Авионска карта до Москве, главног града Русије, прескупа је.

д) Напољу је хладно.

ђ) Боба је једва чекала да види Ању.

е) Они су нам причали своје авантуре.

ж) Марко и Иван су најбољи другови.

з) Храбри морнар се веома вешто спустио низ широко уже.

и) Дала сам Марку поклон.

ј) Често размишљам о путовањима.

к) Петра, нашег друга из одељења, наградили су због одличног успеха.

л) Отишли смо код учитељице у петак.

љ) Ја увек пијем флаширану воду.

м) Он ће сигурно бити писац.

н) Сутра путујемо на Тару, нашу најлепшу планину.